Source: https://www.riigiteataja.ee/akt/131122010018
Timestamp: 2019-06-20 15:33:00+00:00
Document Index: 6578757

Matched Legal Cases: ['§ 2', '§ 3', '§ 4', '§ 5', '§ 37', '§ 5', '§ 3', '§ 5', '§ 4', '§ 5']

Sõidu- ja majutustoetuse maksmise tingimused, kord ja avalduse vorm – Riigi Teataja
Sõidu- ja majutustoetuse maksmise tingimused, kord ja avalduse vorm
Sõidu- ja majutustoetuse maksmise tingimused, kord ja avalduse vorm - sisukord
§ 2 Sõidukulude hüvitamine
§ 3 Majutuskulude hüvitamine
§ 4 Sõidu- ja majutustoetuse maksmise kord
§ 5 Kuu päevamäära arvutamine
RT I, 31.12.2010, 18
Vastu võetud 13.12.2005 nr 119
RTL 2005, 121, 1893
09.01.2008 RTL 2008, 7, 79 01.02.2008
26.01.2009 RTL 2009, 12, 136 01.02.2009
30.12.2010 RT I, 31.12.2010, 12 03.01.2011, rakendatakse alates 1.01.2011
Määrus kehtestatakse «Tööturuteenuste ja -toetuste seaduse» § 37 lõike 4 alusel.
Määrusega kehtestatakse töötule sõidu- ja majutustoetuse maksmise maksimaalne päevamäär, määr kilomeetri kohta, tingimused, kord ning avalduse vorm (lisa).
(1) Sõidul elukohast tööturukoolituse, tööharjutuse või tööpraktika toimumise kohta ja tagasi hüvitatakse kulud tööturukoolitusel, tööharjutuses või tööpraktikal osalejale vastavalt elukoha ja tööturukoolituse, tööharjutuse või tööpraktika toimumise koha vahelisele vahemaale.
(2) Käesoleva paragrahvi lõikes 1 nimetatud vahemaa arvutamiseks kasutatakse lühima tee pikkust töötu elukoha ja tööturukoolituse, tööharjutuse või tööpraktika toimumise koha vahel.
(3) Käesoleva paragrahvi lõikes 1 nimetatud isiku elukohaks loetakse tema töötuna arvelevõtmise avaldusele märgitud elukoht, või kui viimane on vahepeal muutunud, siis Eesti Töötukassaleteatatud uus elukoht.
(4) Sõidukulusid hüvitatakse ühe kilomeetri kohta 0,10 eurot, kuid ühe päeva kohta mitte rohkem kui kuu päevamäär, mis arvutatakse käesoleva määruse § 5 kohaselt.
[RT I, 31.12.2010, 12 - jõust. 03.01.2011, rakendatakse alates 1.01.2011]
(5) Toetuse maksmisel võetakse aluseks täiskilomeetrid. Täiskilomeetritest erinevad vahemaad ümardatakse täiskilomeetriteks. Vahemaad alla 500 meetri ei arvestata ning 500 meetrit ja üle selle ümardatakse kilomeetrini.
§ 3. Majutuskulude hüvitamine
(1) Majutuskulusid hüvitatakse tööturukoolitusel, tööharjutuses või tööpraktikal osalejale majutusteenuse osutaja esitatud arve alusel, kuid ühe päeva kohta mitte rohkem kui kuu päevamäär, mis arvutatakse käesoleva määruse § 5 kohaselt.
(2) Käesoleva paragrahvi esimeses lõikes nimetatud majutusteenuse osutajaks on:
1) majutusettevõte, mis vastavalt «Turismiseadusele» on registreeritud majandustegevuse registris või omab kehtivat majutusettevõtte tunnistust;
2) õppeasutus.
§ 4. Sõidu- ja majutustoetuse maksmise kord
(1) Sõidu- ja majutustoetuse saamiseks esitab töötu käesoleva määruse lisas toodud avalduse Eesti Töötukassale.
(2) Sõidu- ja majutustoetust makstakse pärast seda, kui tööturuteenuse osutaja on esitanud Eesti Töötukassale tööturukoolitusel, tööharjutuses või tööpraktikal osaleja osavõtutabeli.
(3) Sõidu- ja majutustoetust ei maksta päevade eest, mil töötu tööturukoolitusel, tööharjutuses või -praktikal ei osale.
(4) Töötule hüvitatakse ühes kuus nii sõidu- kui majutuskulud. Ühe päeva eest hüvitatakse kas sõidu- või majutuskulud.
(5) Sõidu- ja majutuskulusid kokku ei hüvitata ühes kuus rohkem kehtestatud ülemmäärast.
(6) Sõidu- ja majutustoetus makstakse kord kuus töötu pangakontole maksja kulul.
§ 5. Kuu päevamäära arvutamine
Sõidu- ja majutustoetuse kuu päevamääraks on üks kümnendik sõidu- ja majutustoetuse kuu ülemmäärast.
[RTL 2008, 7, 79 - jõust. 01.02.2008]
Lisa Avaldus sõidu- ja majutustoetuse taotlemiseks